Doložka vybraných vplyvov


	1. Základné údaje

	Názov materiálu

	Návrh zákona, ktorým sa mení a dopĺňa zákon Slovenskej národnej rady č. 96/1991 Zb. o verejných kultúrnych podujatiach v znení neskorších predpisov.


	Predkladateľ (a spolupredkladateľ)

	Ministerstvo vnútra Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	

	Predpokladaný termín predloženia na pripomienkové konanie
	október 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	november 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
V súčasnosti platný zákon bol prijatý v roku 1991 v období zásadných spoločenských zmien a napriek viacerým čiastkovým novelizáciám vychádza z podmienok organizovania verejných kultúrnych podujatí, ktoré už nezodpovedajú súčasnej spoločenskej realite, technologickému pokroku ani aktuálnym bezpečnostným rizikám. Zákon je založený predovšetkým na oznamovacej povinnosti organizátora voči obci a obsahuje len základný okruh práv a povinností organizátora a obce. Neustanovuje mechanizmus systematického hodnotenia bezpečnostných rizík, neurčuje rozsah bezpečnostných opatrení pri podujatiach s vysokou koncentráciou osôb, neupravuje koordináciu dotknutých orgánov verejnej moci ani neustanovuje odborné požiadavky na osoby zodpovedné za bezpečnostné riadenie podujatí. V dôsledku toho vznikajú v aplikačnej praxi rozdielne postupy jednotlivých organizátorov aj obcí, čo vedie k právnej neistote a nerovnakej úrovni zabezpečenia jednotlivých podujatí. V súčasnosti neexistuje zákonná povinnosť organizátora vykonať odbornú analýzu rizík ani vypracovať bezpečnostný plán podujatia. Rozhodovanie o rozsahu bezpečnostných opatrení je preto často založené výlučne na individuálnych skúsenostiach organizátora alebo na požiadavkách jednotlivých orgánov verejnej správy, čo sťažuje koordináciu bezpečnostných zložiek. Zámerom predkladanej právnej úpravy je vytvorenie moderného, systematického a odborne podloženého právneho rámca, ktorý umožní organizovať verejné kultúrne podujatia bezpečne, efektívne a pri zachovaní primeranej miery administratívnej záťaže. Prioritou bude vyššia bezpečnosť účastníkov podujatia. Návrh vychádza z poznatkov aplikačnej praxe, z analýzy zahraničných skúseností, rešpektuje medzinárodné trendy v oblasti ochrany verejných kultúrnych podujatí a vytvára predpoklady na dlhodobé zvýšenie bezpečnosti verejných kultúrnych podujatí na území Slovenskej republiky. Navrhované zmeny sledujú legitímny cieľ ochrany života, zdravia, majetku, verejného poriadku a bezpečnosti osôb a neprekračujú rozsah nevyhnutný na dosiahnutie uvedeného cieľa. Návrh zároveň vytvára transparentné pravidlá výkonu pôsobnosti orgánov verejnej správy a zabezpečuje predvídateľnosť ich rozhodovania. Navrhnutie novelizácie vyplýva aj z uznesenia vlády SR č. 254 zo 17. júna 2026 „Koncepcia na ochranu mäkkých cieľov na roky 2026-2030“.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Cieľom návrhu zákona je zabezpečenie vyšších bezpečnostných štandardov verejných kultúrnych podujatí. Návrh zákona rozdeľuje verejné kultúrne podujatia podľa miery rizikovosti podujatia do dvoch kategórií. Pre podujatia s vyššou mierou rizika sa zavádza inštitút tzv. bezpečnostného manažéra a ustanovujú sa podmienky pre získanie jeho odbornej spôsobilosti. Návrh zákona taktiež rieši kompetencie dotknutých subjektov, ktoré sa podieľajú na príprave a priebehu verejného kultúrneho podujatia.  


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
Ministerstvo vnútra Slovenskej republiky
Obce, mestá
Policajný zbor
Organizátor verejného kultúrneho podujatia


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant 
Uvedená úloha vyplýva z uznesenia vlády SR č. 254 zo 17. júna 2026 „Koncepcia na ochranu mäkkých cieľov na roky 2026-2030“. Pre zvýšenie bezpečnosti a rešpektovanie štandardu bezpečnosti na verejných kultúrnych podujatiach uvedeným návrhom ponúkame minimálne zásady do existujúcej právnej úpravy s cieľom zvýšiť bezpečnosť a zodolniť mäkký cieľ, ktorým verejné kultúrne podujatia sú. Zámerom je predchádzať vzniku incidentov na verejných kultúrnych podujatiach a preto je nevyhnutná efektívna záväzná koordinačná spolupráca so základnými zložkami integrovaného záchranného systému a samosprávy s organizátorom (v návrhu novely zákona „organizátorom“) a jeho realizačným tímom. Za posledné roky dochádza v Európe aj vo svete k významnému nárastu bezpečnostných hrozieb smerujúcich proti tzv. mäkkým cieľom a aj incidentom na verejných kultúrnych podujatiach s negatívnym výsledkom, teda zranenými či usmrtenými účastníkmi podujatia. Verejné kultúrne podujatia predstavujú z dôvodu vysokej koncentrácie osôb, otvoreného charakteru a jednoduchej dostupnosti potenciálne zraniteľné miesta, ktoré môžu byť predmetom násilných útokov, panických reakcií davu alebo iných mimoriadnych udalostí. Okrem úmyselných protiprávnych konaní predstavujú významné riziko aj iné incidenty, a to dynamická reakcia davu, technické lapsusy napr. spadnutie konštrukcie, požiare, extrémne prejavy počasia, či zdravotné udalosti s hromadným postihnutím osôb. Navrhovaná právna úprava vychádza z princípov riadenia rizík, ochrany mäkkých cieľov, crowd managementu a krízového riadenia, ktoré predstavujú medzinárodne uznávané štandardy pri organizovaní podujatí s vysokou koncentráciou osôb. Ich spoločným cieľom je zabezpečiť, aby boli bezpečnostné opatrenia plánované systematicky, primerane identifikovaným rizikám a koordinovane realizované všetkými dotknutými subjektmi.
Pri ponechaní súčasného znenia zákona by nebolo možné dosiahnuť uvedený cieľ, nakoľko súčasný zákon  nerieši bezpečnostné opatrenia pri organizovaní verejných kultúrnych podujatí.

	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:
Ministerstvo vnútra Slovenskej republiky vydá vykonávací právny predpis, konkrétne vyhlášku Ministerstva vnútra Slovenskej republiky, ktorou sa bude vykonávať zákon Slovenskej národnej rady č. 96/1991 Zb. o verejných kultúrnych podujatiach v znení neskorších predpisov.


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Účelnosť návrhu bude preskúmaná tri roky po nadobudnutí účinnosti zákona, a to na základe kritérií vyplývajúcich z návrhu. Pôjde napr. o  počet zaznamenaných incidentov, počet zranených, počet osôb, ktoré získali osvedčenie o odbornej spôsobilosti bezpečnostného manažéra verejných kultúrnych podujatí, atď. 


	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.



	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
JUDr. Petra Cupaníková, Inštitút samosprávy Ministerstva vnútra SR 
petra.cupanikova@minv.sk 
+421961 577 006

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
Predkladateľ vychádzal pri vypracovaní materiálu z potreby prispôsobiť znenie zákona súčasnej spoločenskej potrebe, technologickému pokroku a aktuálnym bezpečnostným rizikám, najmä na základe podnetov Prezídia Policajného zboru  a obcí, na ktorých území sa verejné kultúrne podujatia organizujú. 

	13. Stanovisko Komisie na posudzovanie vybraných vplyvov z PPK č. .......... 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:



	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





2

